Broj: 01/733/20

Datum: 30. 11. 2020. godine

Na osnovu člana 29. Zakona o naučnoistraživačkoj djelatnosti („Službene novine Kantona Sarajevo“, br. 26/16“), Odluke Vijeća Instituta za jezik broj: 01/636/20 od 05. 10. 2020. godine i Odluke Senata Univerziteta u Sarajevu broj: 01-23-74/20 od 28. 10. 2020. godine, Institut za jezik Univerziteta u Sarajevu raspisuje

**KONKURS**

za izbor u zvanje

**Viši naučni saradnik** za oblast lingvistika – bosanski, hrvatski i srpski jezik (Odjeljenje za standardni jezik) – **1 izvršilac**.

Minimalni uvjeti:

* VSS, fakultet s odsjekom za bosanski, hrvatski i srpski jezik;
* naučno zvanje doktora nauka iz oblasti za koju se bira;
* najmanje tri godine provedene u zvanju naučnog saradnika;
* najmanje pet naučnih radova iz oblasti za koju se bira objavljenih u priznatim publikacijama,
* objavljena naučna knjiga i originalni naučni uspjeh kao što je naučni projekat, patent ili originalni metod, sve nakon izbora u zvanje naučnog saradnika.

Izbor u zvanje viši naučni saradnik se vrši na period od šest godina s mogućnošću jednog ponovnog izbora.

Pored općih uvjeta predviđenih Zakonom o radu, potrebno je da kandidati ispunjavaju i uvjete utvrđene članom 31. Zakona o naučnoistraživačkoj djelatnosti („Službene novine Kantona Sarajevo“, br. 26/16).

Potrebna dokumentacija:

* Prijava na konkurs, svojeručno potpisana;
* Izvod iz matične knjige rođenih, original ili ovjerena kopija, ne starija od 6 mjeseci;
* Uvjerenje o državljanstvu, original ili ovjerena kopija, ne starija od 6 mjeseci;
* Dokaz ili diploma o stečenom zvanju doktora nauka, original ili ovjerena kopija;
* Prijevod gore navede diplome, original ili ovjerena kopija ukoliko je izdata van BiH;
* Rješenje o nostrifikaciji gore navedene diplome, original ili ovjerena kopija;
* Biografija (CV);
* Bibliografija i spisak objavljenih naučnih radova nakon izbora u zvanje naučnog saradnika iz oblasti za koju se bira (uz fotokopije radova u prilogu);
* Dokaz o izboru u zvanje, original ili ovjerena kopija;
* Spisak projekata, patenata ili originalnih metoda iz oblasti za koju se vrši izbor.

Rok za dostavljanje prijava je petnaest (15) dana od dana objavljivanja konkursa u sredstvima javnog informisanja.

Prijava se može dostaviti lično ili preporučenom pošiljkom na adresu: „Univerzitet u Sarajevu – INSTITUT ZA JEZIK, ulica Hasana Kikića broj 12, Sarajevo“ sa naznakom „Prijava na konkurs“.

Nepotpune, neuredne i neblagovremene prijave neće se uzeti u razmatranje.